Wilbert & Chanèl se selfdoen blomme bruilofsfees - Mooi Troues
Wilbert & Chanèl se selfdoen blomme bruilofsfees
Wilbert en Chanèl het nie laat KOVID-19 in die pad staan van hulle liefde nie. Ons by Mooi Troues deel graag die selfdoen blomme bruilofsfees van hierdie paartjie met ons lesers.
Dit was 'n groot teleurstelling toe Wilbert en Chanèl hulle troudag moes kanselleer drie dae voor die tyd as gevolg van die wêreldwye pandemie. Die paartjie het besluit om ongeag steeds trou aan mekaar te beloof en hulle bruilofsfees uit te stel met 'n jaar, sodat hulle dit steeds kan vier soos wat hulle sou wou.
Chanèl het vrye teuels aan haar ma se ongelooflike kreatiwiteit oorgegee met die beplan en koördinering van hulle troudag. Die bruid is mal oor blomme, en met haar idees, haar ma se kreatiwiteit, en ongelooflike diensverskaffers, het hulle 'n pragtige troudag saamgestel met baie blomme. Die troudekor was in wit, skakerings van pienk en rooi wat so 'n romantiese atmosfeer geskep het.
Husband Wife Team het Chanèl se drome vir hul blomme bruilofsfees bewaarheid. Die diensverskaffer se passie en fokus is om die troudag van die paartjie so mooi, spesiaal en bekommer-vry as moontlik te maak. Hulle het die venue spasie opgehelder met ongelooflike blomme rangskikkings in die gekose kleurskema.
Die paartjie het ook gesorg vir top gehalte vermaak vir hul troudag. Hulle het 'n platejoggie, DJ Pepe, gekry om hulle deur die onthaal te vermaak.
Rol nou af en geniet die pragtige foto's van Wilbert en Chanèl se selfdoen blomme bruilofsfees.
Ons het mekaar ontmoet by Wilbert se niggie se 21ste verjaarsdag in Stellenbosch. Dit was definitief liefde met die eerste oog op slag vir my.
Ons het verloof geraak op ons 3 jaar herdenking by Botlierskop Private Nature Reserve in Klein Brak. Hy het my gevra om te trou met 'n baie romantiese piekniek en die mooiste ring!
Ons het 28 Desember 2018 verloof geraak en ons eerste troudatum was 28 Maart 2020 en was toe 3 dae voor ons grootdag gekanselleer as gevolg van KOVID. Ons het toe wel 27 Maart 2020 voor 'n dominee en ons naaste familie trou beloof aan mekaar. 27 Maart 2021 het ons toe uiteindelik ons groot troudag gevier by Murasie saam met al ons familie en vriende. My ma, Tania Bene het die hele troue gekoördineer en beplan, sy is ongelooflik kreatief en het ons grootste droom bewaarheid.
Ons ouers het albei 'n bedraggie gegee wat baie gehelp het! Ons sou dit beslis nie kon doen sonder hulle finansiële hulp nie. Geld is spandeer op die belangrike goedjies en die res moes maar inpas by die begroting. Daar was goedjies wat vir ons baie belangrik was waarop ons nie omgegee het om geld op te spandeer nie bv die kos, blomme, fotograaf, videograaf en beslis 'n lekker DJ. My advies sal wees, spandeer geld op dit wat jy oorhou van jou dag soos bv. jou fotograaf en videograaf, daardie herinneringe wat vasgevang word gaan jy vir altyd kan koester, die res is môre vergete.
Omdat ons reeds 'n jaar getroud was op ons troudag was die mees merkwaardigste oomblik gewees om met ons familie en vriende te deel dat ons swanger was met ons eerste babatjie! Dit was 'n groot verrassing en niemand het geweet nie! Ons seuntjie, Nicolas, kom Oktober/November 2021.
Daar was nie 'n spesifieke styl gevolg nie, ek is mal oor blomme motiewe en alles wat kleurvol en vrolik is. Ek en my ma het begin idees kry en rondgespeel met alles tot die finale prentjie!
Die Vrydag voor die troue het Baardskeerdersbos 'n verskriklike wind storm gehad. Ons "pre-drinks" area sou buite wees en ons moes toe inderhaas 'n ander plan maak. Ons het toe 'n bedouin tent gehuur wat toe op die ou-einde die lekkerste feesagtige gevoel geskep het.
Ja! 3-dae voor ons troue moes ons dit kanselleer as gevolg van KOVID. Ons het ons troue met 'n jaar uitgestel, maar steeds voor die grendeltydperk getrou. Dit was die beste besluit wat ons kon neem. Op 27 Maart 2021 met ons regte troue was ons toe alreeds 'n jaar getroud met ons eerste babatjie oppad! Die Here se plan is altyd die beste plan!! Moet nooit in Sy tyd twyfel nie. Vandag kyk ek terug en is ons nie een dag spyt dat dit so uitgewerk het nie.
Ons onthaal was by Murasie in Baardskeerdersbos. Ons het baie van die plaas gevoel gehou asook die glas effek van die saal. Dit was vir ons belangrik dat soveel as moontlik mense op die plaas kan slaap en nie hoef te ry nie. Daar was oorgenoeg akkommodasie vir gaste op die plaas.
Almal van hulle!!!
Ons DJ was DJ Pepe en Chris Rain het gesing by ons "pre-drinks" area. Hulle was fantasties!
Ja ons het 'n eerste dans gehad. Ons is mal oor vasdans en het die dansvloer geopen op Somerson van Appel. Ek en Wilbert is mal oor dans en het nie nodig gehad vir danslesse nie.
Blomme: Husband Wife Team
Musiek: Dj Pepe
Venue: Murasie venue
Bruidegom-pak: Carducci suits
Dekor: To-Netts + Nconcepts+ In & Out Events + All Things Wedding + La Chandeleur + Classy hire + Granaatroes